Mis op die berge | All who wander...
« Goeie goed	Thandeka (to be loved) »	Mis op die berge	Published Februarie 8, 2010	Jesus , liefde , Life
Elke oggend as sy opstaan stap sy eerste ding na die venster en loer na die weer. Meeste oggende is sonskyn. Partykeer reen en mistig, maar sy weet ook dat die weer baie anders lyk die bergpas af. Daarom meeste van die tyd in die somer dra sy ‘n kortmouhemp met ‘n trui.
Soms sien sy die sonskyn buite maar intuitief weet sy die mis en reen is oppad. Sy kan geen uiterlike teken daarvan sien nie, maar sy kan dit aanvoel in die lug. Die gevoel is bekend, soos die pad werktoe. Op sulke oggende pak sy koffie ook in. Sy is gewoonlik reg oor die gevoel. Paar kilo’s uit die dorp uit, om die tweede draai van die berg, raak die lig deinserig. Die mis le soos ‘n kombers op die berge. Die son verloor uiteindelik die stryd en gou kan sy net ‘n paar tree voor haar sien. Sy ken die oggende goed. She came to expect them.
Die saterdag kuier sy by ‘n vriendin in die dorpie langsaan hare. Sy het sleg geslaap en word wakker met ‘n hol kol op haar maag. Intuitief weet sy, dis een van daai oggende. Die son skyn maar die amper-naar gevoel los haar nie. Net voor middagete ontvang sy die nuus. Die naar stoot in haar keel op soos iets wat haar verstrengel. Sonder dat sy hoef op te kyk, weet sy dat die mis alreeds op die berg saamgepak het.
0 Responses to “Mis op die berge”
« Goeie goed	Thandeka (to be loved) »	Argief